**TIKKURILA ANTAA SÄVYLUPAUKSEN**

Suositun Tunne Väri -värikartan sävyt toistuvat täsmälleen samoina, kun ne sävytetään Tikkurilan sisäseinämaaleihin. Tikkurila antaa tästä 100 % Sävylupauksen.

Lupauksen takana on Tikkurilan ensimmäisenä maailmassa käyttöön ottama ainutlaatuinen värikarttojen valmistusteknologia, jossa Tunne Väri -lastut ja -kartta on maalattu Tikkurilan omalla värikarttamaalilla hyödyntäen samoja sävytyskaavoja ja -pastoja kuin seinämaalien sävytyksessä.

Maalatun pinnan värin aistiminen riippuu katsojan silmän herkkyydestä, valonlähteestä ja maalikalvon sisältämistä pigmenteistä. Maalinvalmistajat käyttävät erilaisia pigmenttejä tuotteissaan, ja näin kaksi värillistä maalattua pintaa voi näyttää eri sävyisiltä eri valmistajan maaleilla maalattuina.

Valitsemalla Tikkurilan sisäseinämaalin ja Tunne Väri -kartan sävyn voi varmistua siitä, että sävy toistuu täysin samana seinäpinnalla valonlähteestä riippumatta. 100 % Sävylupaus koskee näitä Tikkurilan sisäseinämaaleja: Harmony, Joker, Remontti-Ässä ja Luja-pintamaalit.

**Lisätietoja:**

Tikkurila Oyj

Pia Puhk, tuotepäällikkö, sisämaalit, BU Finland

Puh. 020 191 2110, matkapuh. 0[40 572 4422](http://search.tpc.tikkurila.biz:80/Pages/peopleresults.aspx?k=%22%2B358405724422%22), s-posti pia.puhk(at)tikkurila.com

[www.tikkurila.fi/savylupaus](http://www.tikkurila.fi/savylupaus)

**Kuvia:** [Savylupaus](https://emea01.safelinks.protection.outlook.com/?url=http%3a%2f%2f213.138.147.67%2ftikkurila%2fEngine%3fid%3d6esIYNCB&data=01%7c01%7carja.schadewitz%40tikkurila.com%7c5278eafcb3d740c9760608d3d6dacacd%7ce3952b0c464c441f860c369475038ac6%7c1&sdata=Yu66zhskhkGLnUkt1rLEZKyIdTb7tAaxYQhnUBABGBk%3d)

Jos yllä oleva linkki ei aukea, kopioi tämä osoite selaimeesi:

[http://213.138.147.67/tikkurila/Engine?id=6esIYNCB](https://emea01.safelinks.protection.outlook.com/?url=http%3a%2f%2f213.138.147.67%2ftikkurila%2fEngine%3fid%3d6esIYNCB&data=01%7c01%7carja.schadewitz%40tikkurila.com%7c5278eafcb3d740c9760608d3d6dacacd%7ce3952b0c464c441f860c369475038ac6%7c1&sdata=Yu66zhskhkGLnUkt1rLEZKyIdTb7tAaxYQhnUBABGBk%3d)

*Tikkurila on johtava maalialan ammattilainen Pohjoismaissa ja Venäjällä. Olemme perinteikäs suomalainen yritys, joka toimii nykyään 16 maassa. Laadukkaiden tuotteiden ja kattavien palvelujen avulla varmistamme markkinoiden parhaan käyttäjäkokemuksen. Kestävää kauneutta vuodesta 1862*.

[www.tikkurilagroup.fi](http://www.tikkurilagroup.fi)